GORAKHPUR: शाहपुर के आवास विकास कॉलोनी में मार्केटिंग कंपनी के ट्रेनर के मर्डर में पुलिस ने हत्या का मुकदमा दर्ज किया. सिर सहित बदन के अन्य हिस्सों में गंभीर चोट के निशान पाए गए थे. ट्रेनर के पिता की तहरीर पर पुलिस ने फरार चल रहे कर्मचारी को नामजद किया है. पुलिस की जांच में सामने आया है कि टारगेट पूरा न होने पर ट्रेन अपने जूनियर्स को प्रताडि़त करता था. रात में वह जमकर टार्चर करता था. इससे सभी जूनियर काफी परेशान हो गए थे. कंपनी के ऑफिस में अक्सर मारपीट और झगड़े की बात सामने आई है. हिरासत में लिए गए कर्मचारियों ने पुलिस को बताया कि सामान न बिकने पर कई बार ट्रेनर ने आरोपित को पीटा था.